open-index/open-wikipedia-markdown huggingface dataset:
இரஞ்சனி கெபார்

**இரஞ்சனி கெபாபர்** (*Ranjani Hebbar*)(1981-9 சூன் 2013) ஓர் இந்தியக் கருநாடக இசைப் பாடகர் ஆவார். இப்போது இவரது இரண்டு சீடர்கள், வித்து

வான் அர்ச்சனா மற்றும் வித்துவான் சமன்வி இரஞ்சனியின் பாதையைப் பின்பற்றி இசையைப் பரப்புகிறார்கள்.

## இளமை
இரஞ்சனி கெபார் உடுப்பியில் தாவரவியல் பேராசிரியரான அரவிந்த் கெபாருக்கும் வசந்த இலட்சுமிக்கும் மகளாகப் பிறந்தார். இவர் தனது பெற்றோர் மற்றும் மாதூர் பாலசுப்ரமணியம் ஆகியோரிடம் இசையைக் கற்கத் தொடங்கி எஸ். சௌம்யா மற்றும் சௌமியாவின் தந்தை சீனிவாசனின் முதல் சீடரானார். செங்கல்பட்டு ரங்கநாதனிடம் தொடர்ந்து படித்து, சென்னைப் பல்கலைக்கழகத்தில் கருநாடக இசையில் முதுகலைப் பட்டம் பெற்றார். இரஞ்சனி மென்பொருள் பொறியாளரான குரு பிரசாத்தை மணந்தார். 

## தொழில்
அனைத்திந்திய வானொலி முதல் தரக் கலைஞராக இருந்த இவர், தேசிய தொலைக்காட்சி உட்படத் தென்னிந்தியாவில் பல மேடைகளில் நிகழ்ச்சிகளை நிகழ்த்தியுள்ளார்.

## இறப்பு
இரஞ்சனி கெபர் புற்றுநோயால் 9  சூன் 2013 அன்று மணிப்பாலில் உள்ள கே. எம். சி. மருத்துவமனையில் இறந்தார்.

## விருதுகள் மற்றும் பட்டங்கள்
* கல்கி விருது
* இசாய் சுதார்
* ம. ச. சுப்புலட்சுமி உதவித்தொகை

## மேற்கோள்கள்

பகுப்பு:கருநாடக இசைப் பாடகர்கள்
பகுப்பு:2013 இறப்புகள்
பகுப்பு:1983 பிறப்புகள்
பகுப்பு:Articles with hCards
பகுப்பு:குறுகிய விளக்கமுடைய கட்டுரை
மாலினி ராஜூர்கார்

**மாலினி ராஜுர்கர்** (*Malini Rajurkar*-8 சனவரி 1941-6 செப்டம்பர் 2023) ஓர் இந்திப் பாடகர். இவர் குவாலியர் கரானா எனும் இந்துஸ்தானி இசைப் பாரம்பரிய பாடகர்.

## இளமை
மாலினி ராஜுர்கர் இந்தியாவின் ராஜஸ்தான் மாநிலத்தில் பிறந்து வளர்ந்தார். அஜ்மீரில் உள்ள சாவித்திரி பெண்கள் உயர்நிலைப் பள்ளி மற்றும் கல்லூரியில் மூன்று ஆண்டுகள் கணித ஆசிரியராக இருந்துள்ளார். இங்கு இவர் இதே பாடத்தில் பட்டம் பெற்றவர் என்பது குறிப்பிடத்தக்கது. தனக்குக் கிடைத்த மூன்று ஆண்டு உதவித்தொகையைப் பயன்படுத்தி, அஜ்மீர் இசைக் கல்லூரியில் சங்கீத நிபுனை முடித்து, கோவிந்திராவ் ராஜுர்கர் மற்றும் அவரது மருமகன் ஆகியோரின் வழிகாட்டுதலின் கீழ் இசையைப் படித்தார். வசுந்தராவ் ராஜூர்கரை மாலினி மணந்தார்.

## நடிப்பு
மாலினி இந்தியாவின் முக்கிய இசை விழாக்களில் நிகழ்த்தினார். இதில் *குணிதாசு சம்மேளன்* (மும்பை), *தான்சென் சமோராக்* (குவாலியர்), *சவாய் கந்தர்வ விழா* (புனே), மற்றும் *சங்கர் லால் விழா* (தில்லி) குறிப்பிடத்தக்கன.

மாலினி குறிப்பாகத் தப்பா மற்றும் தாரானா வகையின் மீதான தனது திறமையினை செலுத்தினார். இவர் மெல்லிசையிலும் பாட வல்லவர். இவரது மராத்தி *நாட்டியகீதே,* *பாண்டு-நிருபதி ஜனக் ஜயா*, *நரவர் கிருஷ்ணாசமான்*, *யா பவனில் கீத் புராணே* பாடல்கள் பிரபலமாக உள்ளன.

## இறப்பு
ராஜூர்கர் 6 செப்டம்பர் 2023 அன்று தனது 82வது வயதில் ஐதராபாத்தில் காலமானார்.

## விருதுகள்

* சங்கீத நாடக அகாதமி விருது 2001

## மேற்கோள்கள்

## வெளி இணைப்புகள்

* மாலினிதையின் பாடல்கள் பற்றிய வலைப்பதிவு
*

பகுப்பு:சங்கீத நாடக அகாதமி விருது பெற்றவர்கள்
பகுப்பு:2023 இறப்புகள்
பகுப்பு:1941 பிறப்புகள்
இலித்தியம் தாண்டலேட்டு

**இலித்தியம் தாண்டலேட்டு** (*Lithium tantalate*) என்பது LiTaO3 என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு கனிம வேதியியல் சேர்மமாகும். வெண்மை நிறத்தில் காணப்படும் இந்த உப்பு எதிரிணைக் காந்தப்பண்பு கொண்டதாகவும் நீரில் கரையாத பண்பையும் கொண்டுள்ளது. இலித்தியம் தாண்டலேட்டு பெரோவ்சிகைட்டு கட்டமைப்பை ஏற்றுக் கொண்டுள்ளது. ஒளியியல் பண்புகளை கொண்டுள்ள இலித்தியம் தாண்டலேட்டு அழுத்தமின் விளைவு மற்றும் வெப்பமின் விளைவு பண்புகளையும் கொண்டிருப்பதால்,  நேரியல் அல்லாத ஒளியியல், செயலற்ற அகச்சிவப்பு உணரிகள் போன்ற இயக்கக் காணிகள், டெட்ரா எர்ட்சு மின்காந்த அலைகள் உருவாக்கம் மற்றும் கண்டறிதல், மேற்பரப்பு ஒலி அலை பயன்பாடுகள், கைபேசிகள் ஆகியவற்றிற்கு இச்சேர்மம் மதிப்புமிக்கதாக அமைகிறது. மேலும் இந்த சேர்மம் பற்றி வணிக ஆதாரங்களில் இருந்து கணிசமான தகவல்கள் கிடைக்கின்றன. 

## பயன்
இலித்தியம் தாண்டலேட்டு சேர்மம் அகச்சிவப்பு நிறமாலை ஒளிமானிகளில் ஒரு நிலையான கண்டறிதல் உறுப்பு ஆகும்.
ஓர் இலித்தியம் தாண்டலேட்டு படிகத்தைப் பயன்படுத்தி வெப்பமின் விளைவு உருகுதல் பிணைவு நிரூபிக்கப்பட்டுள்ளது. தீவிர வெப்பம் அல்லது அழுத்தம் இல்லாமல் அணுக்கரு இணைவு மூலம் ஈலியம்-3 மற்றும் நியூட்ரான்களின் ஒரு சிறிய இளக்கி உற்பத்தியின் விளைவாக இது டியூட்டீரியம் அணுக்கருக்களின் கற்றைகளை உருவாக்கி முடுக்கிவிடுவதற்கு போதுமான அளவு மின்னூட்டத்தை உருவாக்குகிறது.

வெப்பமின் விளைவு கொண்ட LiTaO3  படிகங்களின் நேர்மின் மற்றும் எதிர்மின் சுமைகளுக்கு இடையே நீர் உறையும் போது வேறுபாடு காணப்பட்டது.

## மேற்கோள்கள்

பகுப்பு:இலித்தியம் உப்புகள்
பகுப்பு:தாண்டலேட்டுகள்
பகுப்பு:அழுத்தமின் பொருட்கள்
சுமித்ரா அசாரிகா

**சுமித்ரா அசாரிகா** (*Sumitra Hazarika*) இந்தியாவைச் சேர்ந்த ஒரு செயல்முனைவாளராவார்.  அசாம் மாநிலத்திலுள்ள இயோர்காட்டு மாவட்டத்தின்  தைட்டபோர் நகரத்தில் இவர் பிறந்தார்.   திருமணம் செய்து கொண்டு மணிந்திர கோகோயுடன் வாழ்ந்தார்.  இசையமைப்பாளர் பூபன் அசாரிகாவின் மைத்துனியாகவும் இவர் அறியப்படுகிறார். ஒருங்கிணைப்பு, பாலின சமன்பாடு, நல்லிணக்கம் மற்றும் அச்சுறுத்தலுக்கு எதிரான போராட்டம் ஆகியவற்றுக்கான அமைப்பின் தலைவராக இருந்தார். அசாம் மாநில பெண்கள் ஆணையத்திலும் பணிபுரிந்தார். 2022 ஆம் ஆண்டில், அரசியல்வாதி செர்மான் அலி அகமதுவின் பாலியல் பலாத்காரம் பற்றிய தொலைக்காட்சி கருத்துகள் தொடர்பாக அவருக்கு எதிராக முதல் தகவல் அறிக்கையை இவர் பதிவு செய்தார். இவரது சாதனைகளை அங்கீகரிக்கும் வகையில், 8 மார்ச் 2017 ஆம் ஆண்டு மார்ச்சு மாதம் 8 ஆம் தேதியன்று  குடியரசுத்தலைவர் பிரணாப் முகர்ச்சியிடமிருந்து  நாரி சக்தி விருதினைப் பெற்றார்.. 2018  ஆம் ஆண்டு சுமித்ரா அசாரிகா பிராக் பெரோனா விருதையும் பெற்றார்.

## மேற்கோள்கள்

பகுப்பு:நாரி சக்தி விருது பெற்றவர்கள்
பகுப்பு:அசாமிய நபர்கள்
பகுப்பு:இந்திய செயற்பாட்டாளர்கள்
பகுப்பு:வாழும் மக்கள்
சிவப்புப் பன்றிக்களை

**சிவப்புப் பன்றிக்களை** (தாவரவியல் பெயர்: *Amaranthus cruentus*, ஆங்கிலம்: *blood amaranth*, *red amaranth*, *purple amaranth*, *prince's feather*, *Mexican grain amaranth*)  என்பது பூக்கும் தாவரமாகும். இது “அமராந்தேசியே” என்ற குடும்பத்தின் கீழ் வகைப் படுத்தப்பட்டுள்ளது. இக்குடும்பத்தில் மொத்தம் 184 பேரினங்கள் உள்ளன. அதிலுள்ள பேரினமான “பன்றிக்களை” என்பதில் 95 இனங்கள் உள்ளன. அவற்றில் ஒரு இனமாக, இதன் பெயர் ஏற்றுக் கொள்ளப்பட்டுள்ளது. இந்த தாவரயினத்தினை கண்டறிந்தவர் ‘கரோலஸ் லின்னேயஸ் ஆவார். இவ்வினத்திற்கு, 46  வேறுபெயர்கள் உள்ளதாகத் தெரிவிக்கப்பட்டுள்ளது.

## வாழிடம்
இதன் வாழிடங்களை இருவகையாகப் பிரிக்கலாம். 1. பிறப்பிடம், 2. அறிமுக இடம்.

**பிறப்பிடங்கள்**: இந்த இடங்களின் அகணியத் தாவரமாக இத்தாவரயினம் இருக்கிறது.  மெக்சிக்கோ முதல் நிக்கராகுவா வரை வாழ்கிறது. இது வருடம் முழுவதும் வளரும் இயல்புடையது. இருப்பினும், வெப்ப வலயம் பகுதிகளின் வறண்ட காலங்களில் இதன் பெரும்பகுதி காய்ந்து காணப்படுகிறது.

**அறிமுக இடங்கள்**: ஏறத்தாழ ஐந்து கண்டங்களிலும் இது அறிமுகத் தாவரமாகவும் உள்ளது.  ஆப்கானித்தான், அலபாமா, அல்பேனியா, அல்சீரியா, Altay, அமுர் ஆறு, அர்கெந்தீனா, அரிசோனா, அசாம், வங்காளதேசம், பெல்ஜியம்,  பிரான்சு, ஜெர்மனி, ஈரான்,  யப்பான்,  கசக்கஸ்தான், லிபியா, நைஜீரியா,  பாக்கித்தான்,  பென்சில்வேனியா,  உருவாண்டா, சார்தீனியா, சவூதி அரேபியா, சுவீடன், சுவிட்சர்லாந்து, தஜிகிஸ்தான், தைவான், தன்சானியா,  வியட்நாம், யெமன், யுகோசுலாவியா, சாம்பியா, சாயிர்

## வளரியல்பு
இது இரண்டு மீட்டர் (6 அடி) உயரம் வரை வளரும் இயல்புடையது. கேரளம்|கேரளாவில் உள்ள வயநாடு, அதைவிட அதிகம் வளர்ந்துள்ளதாகத் தெரிவிக்கப்படுகிறது. பெரும்பாலும் பூக்கள் சிவப்பு நிறத்தில் காணப்படுகின்றன. காட்டில் வளரும் இச்செடிகளின் விதைகள் கருப்பாக இருக்கும். பண்ணைகளில் உற்பத்தி செய்யப்படும் விதைகள் வெள்ளையாக இருக்கும்.

## பயன்கள்
* இதன் விதைகளை, பருப்பு வகைகள் போல, சமையலுக்குப் பயன்படுத்துவர். சோளப்பொரி போல பொரித்தும் உண்பர். பன்றி இறைச்சியுடன் சமைத்தும் உண்பர். இதில் தின்பண்டமும் (*alegría*) செய்வர். . பசளி போல இலைகளையும் பயன்படுத்துவர். விதைகளை முளைக்கட்டியும் உண்பர்.  இமாலச்சலப் பிரதேசத்தில் உள்ள கின்னௌர் மாவட்டம்  இதனை,  பாயசம் போல சமைத்துன்பர்.
*

## மேற்கோள்கள்

## வெளியிணைப்புகள்

* Jepson Manual treatment
* PROTAbase on ''Amaranthus cruentus''

பகுப்பு:பூக்கும் தாவரங்கள்
பகுப்பு:கீரைகள்
பகுப்பு:பருப்புகள்
பகுப்பு:பன்றிக்களைகள்
இலந்தனம் குப்ரேட்டு

**இலந்தனம் குப்ரேட்டு** (*Lanthanum cuprate*) என்பது CuLa2O4 என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு கனிம வேதியியல் சேர்மமாகும். குப்ரேட்டு (CuOn]2n-) எதிர்மின் அயனியும் இலந்தனம் (La3+) நேர்மின் அயனியும் சேர்ந்து இந்த உப்பு உருவாகிறது  என்பதை இந்தப் பெயர் குறிக்கிறது. உண்மையில் இதுவொரு சகப் பிணைப்பு சேர்மமாகும். இலந்தனம் ஆக்சைடும் தாமிர(II) ஆக்சைடும் சேர்ந்து உயர் வெப்பநிலையில் வினைபுரிந்து ஆக்சிசனைக் கொண்டு ஆற்றிப் பதமாக்கல் மூலம் இலந்தனம் குப்ரேட்டு யாரிக்கப்படுகிறது.

பொட்டாசியம் டெட்ராபுளோரோநிக்கலேட்டுடன் (K2NiF4) தொடர்புடைய நாற்கோணகக் கட்டமைப்பை இலந்தனம் குப்ரேட்டு ஏற்றுக்கொண்டு செஞ்சாய்சதுர வடிவத்தில் காணப்படுகிறது.  சில இலந்தனங்களை பேரியம் மூலம் இடம் மாற்றுவதால்  இலந்தனம் பேரியம் தாமிர ஆக்சைடு எனப்படும் நான்கிணைய நிலை   CuLa1.85Ba0.15O4 சேர்மத்தை அளிக்கிறது. கலப்பு செய்யப்பட்ட இலந்தனம் குப்ரேட்டு −243 °செல்சியசு வெப்பநிலையில் மீகடத்துத் திறனைக் காட்டுகிறது.  கண்டுபிடிக்கப்பட்ட நேரத்தில் இது அதிக வெப்பநிலையாக இருந்தது. இந்த கண்டுபிடிப்பு குப்ரேட்டு மீகடத்திகள் பற்றிய ஆராய்ச்சியைத் தொடங்கியது. சியார்ச்சு பெட்நார்சு மற்றும் கே. அலெக்சு முல்லர் ஆகியோருக்கு இயற்பியலுக்கான நோபல் பரிசு கிடைப்பதற்கு அடிப்படையாக அமைந்தது.

## மேற்கோள்கள்

பகுப்பு:இலந்தனம் சேர்மங்கள்
பகுப்பு:செப்பு சேர்மங்கள்
பகுப்பு:கனிம வேதியியல் சேர்மங்கள்
கவிதா பட்வால்

**கவிதா பட்வால் துல்புலே** (*Kavita Paudwal* - பிறப்பு 1974), ஓர் இந்தியப் பாடகி ஆவார். பஜன் எனப்படும் பக்தி பாடல்கள்பாடுவதில் பெயர் பெற்ற இவர், *காயத்ரி மந்திரம்*, *கிருஷ்ணர்,  லக்ஷ்மி* மற்றும் *அம்ருத்வனி* உட்பட சுமார் 40 இசை ஆல்பங்களை வெளியிட்டுள்ளார். இவர், 1995ஆம் ஆண்டு முதல் பக்திப் பாடல்களைப் பாடி வருகிறார். *ஹையா* (1995), *மிர்ச் மசாலா* (1996), மற்றும் *ஜூலி ஐ லவ் யூ* போன்ற பிரபலமான பாடல்களுக்கு இவர் குரல் கொடுத்துள்ளார். மேலும், இவர், பல பாலிவுட் படங்களுக்கு பின்னணி பாடியுள்ளார். அவற்றில், *தோஃபா* (1984), *ஜூனூன்* (1992), *பூல் பேன் பத்தர்* (1998), *பாவனா* (1984), மற்றும் *அங்கரே* (1998) ஆகிய திரைப்படங்கள் அடங்கும்.

இவர் முக்கியமாக இந்தி மொழித் திரைப்படங்கள் மற்றும் இசை ஆல்பங்களில் பாடுகிறார். தமிழ், தெலுங்கு, பெங்காலி, கன்னடம், மராத்தி, குசராத்தி, நேபாளி, மலையாளம், ஒரியா, போஜ்புரி மற்றும் பிற இந்திய மொழிகளிலும் பாடியுள்ளார்.

## இளமையும் கல்வியும்
கவிதா பட்வால் மும்பையில் உள்ள நர்சி மோஞ்சி வணிகவியல் மற்றும் பொருளாதாரக் கல்லூரியில் வணிகப் பட்டம் பெற்றவர். நியூயார்க் பல்கலைக்கழகத்தின் டிஷ் ஸ்கூல் ஆஃப் ஆர்ட்ஸில் ஊடாடும் ஊடகத்தில் முதுகலைப் பட்டத்தை முடித்தார். அவர் இந்துஸ்தானி பாரம்பரிய இசையில் பண்டிதரான ஜியால் வசந்த் மற்றும் சுரேஷ் வாட்கர் ஆகியோரிடமும்,  இவரது பெற்றோர் அருண் பட்வால் மற்றும் அனுராதா பட்வால் ஆகியோரிடமும் பயிற்சி பெற்றார்.

## தொழில்
கவிதா பட்வால், தனது 13ஆம்  வயதில், மகேஷ் பட்டின் *ஜூனூன்* திரைப்படத்தில் பின்னணிப் பாடகியாக அறிமுகமானார். இவருக்கு 16 வயதாகும் போது, இரண்டு படங்களுக்கு இசையமைத்துள்ளார். ஏ.ஆர்.ரஹ்மான், லக்ஷ்மிகாந்த்-பியாரேலால், அனு மாலிக், பப்பி லஹிரி போன்ற பல்வேறு திரைப்பட இசையமைப்பாளர்களுக்கு கவிதா குரல் கொடுத்துள்ளார். கஜோல், ஐஸ்வர்யா ராய் பச்சன், சோனாலி பிந்த்ரே, பூஜா பட் போன்ற நடிகைகளுக்கு பின்னணி பாடியுள்ளார் . டி-சீரிஸ் உடன் 40 பக்தி இசை குறுந்தகடுகளை இவர் அறிமுகப்படுத்தியுள்ளார். இவர் ஹரிஹரன், சோனு நிகம், ஜாவேத் அலி மற்றும் ஷான் போன்ற சக பாடகர்களுடன் பாடியுள்ளார்.

*பட்வால், தோஃபா* (1984), *[[பாவ்னா (திரைப்படம்)|பாவனா]]* (1984), *அம்சியசர்கே ஆமிச்* (1990), *ஜம்லா ஹோ ஜம்லா* (1995), *பூல் பேன் பத்தர்* (1998), *[[ரட்சகன்]]* (1997), *[[மின்சார கனவு]]* (1997)  *கிராந்திகாரி* (1997), *அங்கரே* (1998), *லவ் யூ ஹமேஷா* (2001) மற்றும் *ஹீரோயின் நம்பர் 1* (2001) போன்ற திரைப்படங்களுக்குப் பின்னணிப் பாடலைப் பாடியுள்ளார்.

நவம்பர் 2019-இல், அவர் பங்கஜ் உதாஸுடன் இணைந்து *ரங்க தனுச்சா ஜூலா* என்ற மராத்தி பவ்கீத் தனிப்பாடலுக்காகப் பணியாற்றினார்.

## தனிப்பட்ட வாழ்க்கை
இவர் அனுராதா பாட்வால் மற்றும் அருண் பட்வால் ஆகியோரின் மகள் ஆவார்.

## மேற்கோள்கள்

பகுப்பு:இந்தியப் பாடகிகள்
பகுப்பு:கன்னடத் திரைப்படப் பின்னணிப் பாடகர்கள்
பகுப்பு:வாழும் மக்கள்
பகுப்பு:1974 பிறப்புகள்
பக்திப் பாடல்

**பக்தி பாடல்** (*Devotional song*) என்பது மத அனுஷ்டானங்கள் மற்றும் சடங்குகளுடன் குறித்த  பாடலாகும். பாரம்பரியமாகப் பக்தி இசை இந்து இசை, யூத இசை, புத்த இசை, இசுலாமிய இசை மற்றும் கிறித்தவ இசை ஆகியவற்றின் ஒரு பகுதியாக இருந்து வருகிறது.

ஒவ்வொரு பெரிய மதமும் பக்தி பாடல்களுடன் அதன் பாரம்பரியத்தைக் கொண்டுள்ளது. கிறித்துவத்தில், உரோமன் கத்தோலிக்கம், லூதரனிசம், கிழக்கு மரபுவழி திருச்சபை, உருசிய மரபுவழித் திருச்சபை மற்றும் பிறவற்றின் வழிபாட்டு முறைகளின் ஒரு பகுதியாகப் பக்தி பாடல்கள் உள்ளன. ஒரு பக்தி பாடல் என்பது பிரார்த்தனையின் ஒரு பகுதியாகும். இந்த சூழல்களில் அலங்காரம் அல்ல. சீர்திருத்தப் பாரம்பரியத்திற்குள், திருச்சபை இசை பொதுவாகப் பரபரப்பாக விவாதிக்கப்பட்டது. சில பியூரிடன்கள் அனைத்து ஆபரணங்களையும் எதிர்த்தனர். பாடகர்கள், பாடல்கள் மற்றும் வழிபாட்டு முறைகள் நிராகரிக்கப்பட்டதால், பக்திகளை ஒழிக்க முயன்றனர்.

கிழக்கு மற்றும் அருகிலுள்ள கிழக்கு மதங்களில், பக்தி வழிபாடுகள் கூட்டுப் பிரார்த்தனை மற்றும் தியானமாகச் செயல்பட முடியும். பயிற்சியாளர்களுக்கு ஒரு மாய அனுபவத்தை வழங்குவதற்காக நீண்ட காலத்திற்கு நீடித்திருக்கும் குறிப்பிட்ட தாளங்களில் இவை பாடப்படுகின்றன. இந்து இசையில், பக்தி இயக்கம், பஜனைகள், கீர்த்தனை மற்றும் ஆரத்தி போன்ற வடிவங்களை எடுக்கிறது. 

## பக்தி இசையின் வகைகள்

* பஜனை ஒரு இந்து அல்லது சீக்கிய பக்தி.
* போர்கித் ஒரு அசாமிய போர்கீதம்.
* கவ்வாலி சூபிக்களின் பக்தி இசை, இசுலாம் மாய பாரம்பரியம்.
* குன்லா பஜன்
* தபா இசை
* சூஃபி இசை
* சியாமா சங்கீதம்
* கீர்த்தனை

## மேற்கோள்கள்

பகுப்பு:இசை
பகுப்பு:பாடல் வகைகள்
பகுப்பு:சமயம்
அல்தியா

**அல்தியா** (தாவரவியல் பெயர்: *Althaea*) என்பது மால்வேசியே (*Malvaceae*) என்ற பூக்கும் தாவரக் குடும்பத்தின் 246 பேரினங்களில் ஒன்றாகும். இப்பேரினத்தினைக் கண்டறிந்த தாவரவியலாளர்  கரோலசு இலின்னேயசு ஆவார். இவரை , **L.** என்ற தாவரவியல் பன்னாட்டு பெயர் சுருக்கத்தால் குறிப்பிட வேண்டும். இங்கிலாந்திலுள்ள கியூ தாவரவியற் பூங்காவின் ஆய்வகம், இத்தாவரயினம் குறித்து வெளியிட்ட முதல் ஆவணக் குறிப்பு, 1753  ஆம் ஆண்டு எனத் தெரிவிக்கிறது.  இப்பேரினத்தின் வாழ்விடங்கள் நடுநிலக் கடல், ஐரோப்பா முதல்  சைபீரியா, பாக்கித்தான் வரை உள்ளன.

## இனங்கள்
கியூ தாவரவியல் ஆய்வகம், இப்பேரினத்தின் இனங்களாக, 9 இனங்களை, பன்னாட்டு தாவரவியல் அமைப்புகளின் ஒத்துழைப்புகளோடு வெளியிட்டுள்ளது. அவை சான்றுகளுடன், கீழே தரப்பட்டுள்ளன.

# Althaea armeniaca 
# Althaea bertramii 
# Althaea cannabina 
# Althaea hiri 
# Althaea hiri 
# Althaea officinalis 
# Althaea oppenheimii 
# Althaea × pavisii 
# Althaea taurinensis 
# Althaea villosa 
# Althaea vranjensis 

## மேற்கோள்கள்

## வெளியிணைப்புகள்

பகுப்பு:தாவரவியல் பெயருடையக் கட்டுரைகள்
பகுப்பு:பூக்கும் தாவரப் பேரினங்கள்
அர்ச்சனா கௌதம்

**அர்ச்சனா கௌதம்** (Archana Gautam) (பிறப்பு 1994 அல்லது 1995) ஓர் இந்திய நடிகை, அரசியல்வாதி மற்றும் வடிவழகி  ஆவார். இவர் *மிஸ் உத்தரபிரதேசம் 2014*,  *மிஸ்* *பிகினி இந்தியா* 2018 போன்ற பட்டங்களை வென்றவர் ஆவார்.  *மிஸ் காஸ்மோஸ் வேர்ல்ட்* 2018 இல் இந்தியாவைப் பிரதிநிதித்துவப்படுத்தினார், மேலும் 2018 ஆம் ஆண்டின் மிகவும் திறமை வாய்ந்த துணைப் பட்டத்தை வென்றார்.  மெய் நிகழ்வுகளில் பங்கேற்றமைக்காக அவர் அறியப்படுகிறார் *பிக் பாஸ் 16* என்ற நிகழ்ச்சியில் பங்குபெற்றார். இந்நிகழ்வில் அவர் மூன்றாவது இரண்டாம் நிலைத் தேர்வராக உருவெடுத்தார்.

## தொடக்க கால வாழ்க்கை
இவர் உத்தரபிரதேசத்தின் மீரட்டில் ஒரு தலித் குடும்பத்தில் பிறந்தார். இவருக்கு இவரைனனனனன விட தம்பி ஒருவர் இருக்கிறார். அவர் தனது நகரத்தில் வெகுஜன தகவல்தொடர்புகளில் தனது படிப்பை முடித்துள்ளார்.
thumb|கௌதம் 2023 இல்
2014 ஆம் ஆண்டில் *மிஸ் உத்தரப்பிரதேசம்* என்ற பட்டத்தை வென்றார். *மிஸ் பிகினி இந்தியா* 2018 ஐ வென்றுள்ளார் மற்றும் மிஸ் பிகினி யுனிவர்ஸ் 2018 இல் இந்தியாவை பிரதிநிதித்துவப்படுத்தியுள்ளார். மலேசியாவில் நடைபெற்ற *மிஸ் காஸ்மோஸ் 2018* இல் இந்தியாவைப் பிரதிநிதித்துவப்படுத்தி, மோஸ்ட் டாலண்ட் 2018 என்ற துணைப் பட்டத்தையும் வென்றார் கௌதம்.

2022 முதல் பிப்ரவரி 2023 வரை, கலர்ஸ் டிவியின் மெய் நிகழ்ச்சியான  *பிக் பாஸ் 16* இல் பங்கேற்பாளராகக் காணப்பட்டார், அங்கு அவர் 3 வது இரண்டாம் நிலைத் தேர்வர் ஆனார். அடுத்து அவர் சண்டை அடிப்படையிலான மெய் நிகழ்ச்சியான *ஃபியர் ஃபேக்டர்ஃ கத்ரோன் கே கிலாடி 13* இல் பங்கேற்றார்.

## அரசியல் வாழ்க்கை
நவம்பர் 2021 இல் இந்திய தேசிய காங்கிரசில் சேர்ந்தார் மற்றும் 2022 உத்தரபிரதேச சட்டமன்றத் தேர்தலில் அஸ்தினாபூர் (சட்டமன்றத் தொகுதி) இலிருந்து போட்டியிடும் வாய்ப்பைப் பெற்றார். இந்தத் தொகுதியிலிருந்து போட்டியிட்ட 8 வேட்பாளர்களில் இவரும் ஒருவர். பாஜக வேட்பாளர் தினேஷ் கதிக் என்பவரிடம் தோல்வியடைந்தார், அவர் 107587 வாக்குகளை வென்றார், கௌதம் 1,519 வாக்குகளை மட்டுமே பெற்றார்.

2023 ஆம் ஆண்டில், மக்களவை பெண்கள் இடஒதுக்கீடு மசோதாவின் பின்னணியில் மல்லிகார்ஜுன கார்கே மற்றும் பிரியங்கா காந்தி ஆகியோரை வாழ்த்த புதுதில்லியில் உள்ள இந்திய தேசிய காங்கிரஸ் அலுவலகத்திற்குள் நுழைய முயன்றபோது கௌதம் தனது தந்தையுடன் தாக்கப்பட்டார். பிரியங்கா காந்தியின் தனிப்பட்ட உதவியாளர் சந்தீப் குமார் தனக்கு கொலை மிரட்டல் விடுத்ததாக கௌதம் குற்றம் சாட்டினார். காங்கிரஸ் கட்சி அலுவலகத்தின் பெண் ஊழியர் தன்னை உடல் ரீதியாக தாக்கியதாகவும், தனது உயிரைக் காப்பாற்றுவதற்காக அங்கிருந்து தப்பிக்க வேண்டியிருந்தது என்றும் அவர் குற்றம் சாட்டினார். தந்தை மற்றும் அவருடன் அவரது ஓட்டுநரும் தாக்கப்பட்டதாக தெரிவிக்கப்பட்டது.

## திரைப்படவியல்

### திரைப்படங்கள்

### தொலைக்காட்சி

## மேற்கோள்கள்

பகுப்பு:தமிழ்த் திரைப்பட நடிகைகள்
பகுப்பு:இந்தித் திரைப்பட நடிகைகள்
பகுப்பு:வாழும் மக்கள்
மங்கள் சிங் அசோவரி

**மங்கள் சிங் அசோவரி** (*Mangal Singh Hazowary*) இந்தியாவின் அசாம் மாநிலத்தைச் சேர்ந்த ஒரு போடோ மொழி கவிஞர் ஆவார். இவர் 2005 ஆம் ஆண்டில் சியுனி மவ்க்தாங் பிசோம்பி அர்வ் அரோச்சு" என்ற கவிதைக்காக சாகித்ய அகாடமி விருதைப் பெற்றுள்ளார்.   இலக்கியம் மற்றும் கல்விக்கு இவர் ஆற்றிய பங்களிப்புகளுக்காக இந்திய அரசு 2021 ஆம் ஆண்டில் பத்மசிறீ என்ற நான்காவது உயரிய குடிமை விருதை இவருக்கு வழங்கியது.

## மேற்கோள்கள்

பகுப்பு:1954 பிறப்புகள்
பகுப்பு:வாழும் மக்கள்
பகுப்பு:பத்மசிறீ விருது பெற்றவர்கள்
பகுப்பு:சாகித்திய அகாதமி விருது பெற்றோர்
பகுப்பு:இந்தியக் கவிஞர்கள்
பகுப்பு:அசாமிய நபர்கள்
பிலிப் எட்வர்ட் ஆர்ச்சர்

**பிலிப் எட்வர்ட் ஆர்ச்சர்** (22 பிப்ரவரி 1925 - 10 மே 2002) 1991 மற்றும் 1995க்கு இடையில் கானாவின் தலைமை நீதிபதியாக இருந்தார். கானா சுதந்திர நாடாக ஆன பிறகு இந்தப் பதவியை வகிக்கும் எட்டாவது நபர் இவர். அவர் 10 மே 2002 அன்று இறந்தார்.

## வாழ்க்கை
பிலிப் எட்வர்ட் ஆர்ச்சர் 22 பிப்ரவரி 1925, அபோன்டியாக்ரோம், தர்க்வாவில் பிறந்தார். செகோண்டியில் உள்ள செயின்ட் பீட்டர்ஸ் பள்ளி, கேப் கோஸ்டில் உள்ள அடிசாடெல் கல்லூரி மற்றும் இங்கிலாந்தின் நாட்டிங்ஹாம் பல்கலைக்கழகம் ஆகியவற்றில் கல்வி பயின்றார். 1957 இல் இங்கிலாந்து மற்றும் வேல்ஸின் உச்ச நீதிமன்றத்தின் வழக்கறிஞராக அனுமதிக்கப்பட்ட அவர், கானாவுக்குத் திரும்பிப் பதிவாளர்-ஜெனரல் அலுவலகத்தில் சேர்ந்தார். 1959 இல் பதிவாளர் ஜெனரலாகவும், 1961 இல் நீதித்துறை செயலாளராகவும் நியமிக்கப்பட்ட அவர், 1964 இல் உயர் நீதிமன்ற நீதிபதியாகவும், 1980 இல் உச்ச நீதிமன்ற நீதிபதியாகவும் ஆனார். அவர் 1979 முதல் 1983 வரை கேப் கோஸ்ட் பல்கலைக்கழகத்தின் சார்பு வேந்தராகவும், தலைவராகவும் இருந்தார். 1983ல் நீதிபதியாக இருந்து ஓய்வு பெற்ற அவர், சட்ட சீர்திருத்த ஆணையத்தின் முழுநேர தலைவராக நியமிக்கப்பட்டார். 1991 முதல் 1995 வரை தலைமை நீதிபதியாக இருந்த அவர், 1995ல் மாநில கவுன்சில் உறுப்பினரானார். 2000 ஆம் ஆண்டில் கானாவின் நட்சத்திரத்தின் ஆணை அவருக்கு வழங்கப்பட்டது. அவர் 10 மே 2002 அன்று கோர்லே பு போதனா மருத்துவமனையில் இறந்தார்.

## குறிப்புகள்

பகுப்பு:2002 இறப்புகள்
பகுப்பு:1925 பிறப்புகள்
பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
அருச்செண்டோபாமவுரைட்டு

**அருச்செண்டோபாமவுரைட்டு** (*Argentobaumhauerite*) என்பது Ag1.5Pb22As33.5S72 என்ற மூலக்கூற்று வாய்பாட்டால் விவரிக்கப்படும் ஒரு கனிமமாகும். சுவிட்சர்லாந்து நாட்டின் பின் நகராட்சியில் உள்ள சமவெளியில் முதன் முதலில் அரிய கனிமமாகக் கருதப்படும் அருச்செண்டோபாமவுரைட்டு கனிமம் கண்டறியப்பட்டது. பன்னாட்டு கனிமவியம் நிறுவனம் Abha என்ற குறியீட்டால் அருச்செண்டோபாமவுரைட்டு கனிமத்தை அடையாளப்படுத்துகிறது. 

## மேற்கோள்கள்

## புற இணைப்புகள்
* Argentobaumhauerite data sheet

பகுப்பு:கனிமங்கள்
பகுப்பு:வெள்ளி கனிமங்கள்
பகுப்பு:ஈயக் கனிமங்கள்
பகுப்பு:ஆர்சனிக் கனிமங்கள்
பகுப்பு:கந்தகம்(-2) சேர்மங்கள்
பிரேமலு

**பிரேமலு** ( *Premalu* ) என்பது இயக்குநர் கிரிஷ் ஏ. டி. இணைந்து எழுதி இயக்கி மலையாள மொழியில் 2024 இல் வெளியான காதல் நகைச்சுவைத் திரைப்படமாகும். இந்த படத்தில் நஸ்லன் கே. கஃபூர் மற்றும் மமிதா பைஜு ஆகியோர் முக்கிய வேடங்களில் நடித்துள்ளனர்.  சங்கீத் பிரதாப், சியாம் மோகன் எம். மீனாட்சி ரவீந்திரன், அகிலா பார்கவன், அல்தாஃப் சலீம் மற்றும் மேத்யூ தாமஸ் உள்ளிட்ட நடிகர்களும் இதில் நடித்துள்ள்னர். விஷ்ணு விஜய் இசையமைத்த இப்படத்திற்கு அஜ்மல் சாபு ஒளிப்பதிவையும் மற்றும் ஆகாஷ் ஜோசப் வர்கீஸ் படத்தொகுப்பையும் மேற்கொண்டுள்ளனர். 

திரைப்படம் 9 பிப்ரவரி 2024 அன்று வெளியிடப்பட்டது. இதன் கதை, இசை, நகைச்சுவை மற்றும் நடிகர்களின் நடிப்பிற்காக விமர்சகர்களிடமிருந்து விமர்சன ரீதியான பாராட்டைப் பெற்றது.  ரூபாய் செலவில் தயாரிக்கப்பட்ட இந்த படம், திரையரங்கில் ஒரு நல்ல வசூலைக் கொண்டிருந்தது. மேலும் உலகளவில் 100 கோடி ரூபாய்க்கு மேல் (13  அமெரிக்க டாலர்) வசூலித்த ஐந்தாவது மலையாள படமாக மாறியது. இது தற்போது அனைத்து காலத்திலும் அதிக வசூல் செய்த ஐந்தாவது மலையாள படமாகும்.தெலுங்கில் மொழி பெயர்க்கப்பட்ட பதிப்பு 8 மார்ச் 2024 அன்று வெளியிடப்பட்டது. தமிழில் பெயர்க்கப்பட்டு 15 மார்ச் 2024 அன்று வெளியானது.
## தயாரிப்பு
பகத் பாசில், திலீஷ் போத்தன் மற்றும் சியாம் புஷ்கரன் ஆகியோர் தங்கள் தயாரிப்பு நிறுவனமான பாவனா ஸ்டுடியோஸின் கீழ் இப்படத்தைத் தயாரித்திருந்தனர். படம் ஐதராபாத்தின் கலாச்சாரம் மற்றும் அழகிய இடங்களை படம் பிடித்துள்ளது.  

## இசை
இப்படத்தின் இசை மற்றும் பாடல்களுக்கு விஷ்ணு விஜய் இசையமைத்துள்ளார். அகாதமி விருது பெற்ற கீரவாணி இசையில் சித்ரா மற்றும் பி. உன்னிகிருஷ்ணன் ஆகியோர் பாடியிருந்த 1996 ஆம் ஆண்டு வெளியான தேவராகம் திரைப்படத்தின் 'யா யா யாதவா' பாடல் மீண்டும் பயன்படுத்தப்பட்டது. பின்னர் படம் வெளியானபோது இது விமர்சனத்திற்கு ஆளானது. நடிகர் கே. ஜி. மார்கோஸ் திரைப்படங்களிலிருந்து ஒரு குறுகிய இடைவெளிக்குப் பிறகு "தெலங்காணா பொம்மலு" என்ற தலைப்பில் ஒரு பாடலை பாடியுள்ளார்.

## வெளியீடு
திரையரங்குகளில் பிப்ரவரி 9,2024 அன்று வெளியிடப்பட்டது. இந்த படம் 29 மார்ச் 2024 மாதம் டிஸ்னி+ ஹாட் ஸ்டாரில் வெளியிடப்பட உள்ளது.

## மேற்கோள்கள்

## வெளி இணைப்புகள்
*
பகுப்பு:இந்திய மலையாளத் திரைப்படங்கள்
பகுப்பு:2024 மலையாளத் திரைப்படங்கள்
சௌமியா ராசேந்திரன்

**சௌமியா ராசேந்திரன்** ( *Sowmya Rajendran* ) ஓர்  இந்திய எழுத்தாளர் ஆவார். சாகித்திய அகாதமி 2015 பால் சாகித்ய புரஸ்கார் போன்ற விருதுகளைப் பெற்ற இவர், 20க்கும் மேற்பட்ட புத்தகங்களை எழுதியுள்ளார். இளம் வயதினருக்கான புனைகதை, வரைகதை புத்தகங்கள் மற்றும் குழந்தைகளுக்கான உத்வேகம் தரும் புத்தகங்களை எழுதியுள்ளார்.

## தொழில் வாழ்க்கை
சௌமியாவின் எழுத்துகள், மற்ற மாறுபட்ட பிரச்சினைகளுடன், அழகைப் பற்றிய ஒரே மாதிரியான கருத்துக்களாக உள்ளன. இவரது *தி பிளசன்ட் ராக்சசா* என்ற புத்தகம் இனிமையானவனும் மற்றும் அழகானவனுமான கரிமுகன் என்ற அரக்கனின் கதையை விவரிக்கிறது.  *பாய் ஹூ ஆஸ்க்டு வொய்* என்ற புத்தகம் அம்பேத்கரின் இளமைப்பருவத்தையும், *விங்ஸ் டு ஃப்ளை* என்ற புத்தகம் இணை ஒலிம்பிக் விளையாட்டு வீராங்கனையான மாலதி ஹோலாவைப் பற்றி சித்தரிக்கின்றன. 2015 அனைத்துலக பெண்கள் நாளன்று வெளியிடப்பட்ட *தி பாடம்*, ஒரு வலைப்பதிவாகத் தொடங்கியது. மேலும், பாலின அடிப்படையிலான வன்முறை, பாலின சமத்துவமின்மை மற்றும் திருமண அமைப்பு பற்றி கிண்டலாக விவாதிக்கிறது *தி வெயிட் லிப்டிங் பிரின்சஸ்* (2019) பளுதூக்குதலில் ஆர்வமுள்ள ஒரு இளவரசியை சித்தரிக்கிறது.  *சடன்லி கௌ* திடீரென்று தோன்றும் ஒரு பசுவைப் பற்றிய வேடிக்கையான கதை

*மயில் வில் நாட் பி குயட்* என்ற கதையில் 12 வயது சிறுவன் மயில் கணேசன் ஒரே மாதிரியான பாலின சிக்கல்களை ஆராய்ந்து நாட்குறிப்பு வடிவத்தில் நிவேதிதா சுப்பிரமணியம் என்பவருடன் இணைந்து எழுதியிருந்தார். புத்தகம் 2011 இல் வெளியிடப்பட்டு 2015 ஆம் ஆண்டு சாகித்திய அகாதமி வழங்கிய பால சாகித்ய புரஸ்கார் விருதை வென்றது.  இந்த புத்தகம் *மோஸ்ட்லி மேட்லி மயில்* (2013) மற்றும் *திஸ் இஸ் மீ, மயில்* (2019) எனஇரண்டு தொடர்ச்சிகளாக வெளியாகின.  தொடரின் கதாநாயகனான மயில் சென்னையில் வசித்து வருகிறார். அவர் பாலின பாகுபாடு, குடும்ப வன்முறை, அடையாள அரசியல், பாலியல் துன்புறுத்தல் மற்றும் சாதி மோதல் உள்ளிட்ட தன்னைச் சுற்றி நடக்கும் நிகழ்வுகள் குறித்து கருத்து தெரிவிக்கிறார்.

*கேர்ள்ஸ் டு தி ரெஸ்க்யூ* என்பது வழக்கமான விசித்திரக் கதைகளின் மாற்று வடிவமாகும். *தி அண்டர்வாட்டர் பிரண்ட்ஸ்* என்ற புத்தகம் பின்னர் தொடர்ச்சியான படப் புத்தகங்களாக வெளியிடப்பட்டது. இவர் பாலின ஆய்வுகளில் முதுகலைப் பட்டம் பெற்றுக்கொண்டிருந்தபோது இது எழுதப்பட்டது.

## சொந்த வாழ்க்கை
சௌமியா ராசேந்திரன் புனே மாவட்டம், பசான் என்ற இடத்தைச் சேர்ந்தவர். இவர், ஐக்கிய இராச்சியத்தின் சசெக்ஸ் பல்கலைக்கழகத்தில் பாலின ஆய்வுகளில் முதுகலைப் பட்டம் பெற்றுள்ளார். இவருக்கு 2011 இல் பிறந்த அதிரா என்ற மகள் உள்ளார். சிறுவயதில் எனிட் பிளைட்டன், ஆல்பிரட் ஹிட்ச்காக், பிரேம்சந்த், ஆர். கே. நாராயணன் மற்ரும் அகதா கிறிஸ்டி போன்றவர்களின் கதைகளையும் மற்றும் டிங்கிள், அம்புலிமாமா, கோகுலம், சம்பக் போன்ற குழந்தைகள் இதழ்களையும் விரும்பிப் படித்துள்ளார்.

## மேற்கோள்கள்

பகுப்பு:வாழும் மக்கள்
பகுப்பு:1980கள் பிறப்புகள்
பகுப்பு:21 ஆம் நூற்றாண்டு இந்தியப் பெண் எழுத்தாளர்கள்
பகுப்பு:இந்திய எழுத்தாளர்கள்
பகுப்பு:இந்திய ஆங்கில எழுத்தாளர்கள்
பூக்களைப் பறிக்காதீர்கள்

***பூக்களை பறிக்காதீர்கள்*** (*Pookkalai Parikkatheergal*) என்பது 1986 இல் வெளிவந்த இந்தியத் தமிழ்த் திரைப்படமாகும். காதல் தொடர்பான இத்திரைப்படத்தை வி. அழகப்பன் இயக்கியிருந்தார்.‌

இத்திரைப்படத்தில் சுரேஷ், நதியா, ராஜீவ், வினு சக்ரவர்த்தி ஆகியோர் முக்கிய வேடங்களில் நடித்திருந்தனர்.‌ இத்திரைப்படம் 29 மே 1986 இல் வெளிவந்தது
.

## நடிகர்கள்
*சுரேஷ்
*நதியா
*வினு சக்ரவர்த்தி
*ராஜீவ்
*வி. கே. ராமசாமி
*எஸ். எஸ். சந்திரன்
*செந்தில்
*மனோரமா
*சங்கர் கணேஷ் பூக்களைத்தான் பறிக்காதீங்க பாடலில் கௌரவத் தோற்றம்.‌

## தயாரிப்பு
இத்திரைப்படத்திற்கு வசனம் எழுதியவர் பொன்னியின் செல்வன்.

## பாடல்கள்
இத்திரைப்படத்தின் பாடல்களை டி. ராஜேந்தர் எழுதி இசையமைத்திருந்தார். "காதல் ஊர்வலம்"என்ற பாடல் ஜாக் இராகத்தில் அமைந்திருந்தது.  "பூக்களத்தான் பறிக்காதீங்க", "மாலை என்னை", "அம்மாடி சின்ன" போன்ற பாடல்கள் பிரபலமாகின.

## மேற்கோள்கள்

## வெளி இணைப்புகள்
* 

பகுப்பு:1986 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:டி. ராஜேந்தர் இசையமைத்த திரைப்படங்கள்
பகுப்பு:வி. கே. ராமசாமி நடித்த திரைப்படங்கள்
பகுப்பு:எஸ். எஸ். சந்திரன் நடித்த திரைப்படங்கள்
பகுப்பு:வினு சக்ரவர்த்தி நடித்த தமிழ்த் திரைப்படங்கள்
பகுப்பு:நதியா நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:மனோரமா நடித்த திரைப்படங்கள்
தங்கத் தாமரைகள்

***தங்கத்தாமரைகள்*** () என்பது 1991 இல் வெளிவந்த தமிழ் நாடக திரைப்படம் ஆகும். இத்திரைப்படத்தினை வி. அழகப்பன் இயக்கி இருந்தார்.

இத்திரைப்படத்தில் அர்ஜுன், ரூபினி (நடிகை) ஆகியோர் முக்கிய வேடங்களில் நடித்திருந்தனர். இத்திரைப்படம் 23 மார்ச் 1991 வெளிவந்தது.

## நடிகர்கள்
*அர்ஜுன் - ராம்
*ரூபினி (நடிகை) - லதா
*இளவரசி (நடிகை)
*சனகராஜ்
*லிவிங்ஸ்டன் - சதீஷ்
*சுவாமிநாதன் - மூர்த்தி

## இசை
இத்திரைப்படத்திற்கு இளையராஜா இசை அமைத்துள்ளார்.

## ஆதாரங்கள்

## வெளி இணைப்புகள்
*

பகுப்பு:1991 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:லிவிங்ஸ்டன் நடித்த திரைப்படங்கள்
கேப்ரான் ஹால் மேல்நிலைப்பள்ளி, மதுரை

கப்ரோன் ஹால் மேல்நிலைப் பள்ளி என்பது இந்தியாவின் தமிழ்நாடு மாநிலத்தில் உள்ள மதுரையில் உள்ள ஒரு பள்ளியாகும். இது தென்னிந்திய திருச்சபையின் மதுரை-ராம்நாடு மறைமாவட்டத்தின் ஒரு பகுதியாகும்.

இது மங்களபுரம் ஆரப்பாளையம் புட்டுத்தோப்பு சாலையில் உள்ளது. இப்பள்ளியில் தமிழ் மற்றும் ஆங்கில வழிக் கல்வி உள்ளது.

மதுரை மாநகரில் கட்டப்பட்ட முதல் பள்ளியாக கப்ரோன் ஹால் பள்ளி அறியப்படுகிறது. வேலை 1800 களின் முற்பகுதியில் தொடங்கப்பட்டது மற்றும் 1835 இல் நிறைவடைந்தது. பள்ளியின் நிறுவனர் என்று அறியப்பட்ட சாரா ஹூக்கர் கப்ரோன் என்ற அமெரிக்க மிஷனரியின் நினைவாக பள்ளிக்கு பெயரிடப்பட்டது. பின்னர், பள்ளி மதுரை மற்றும் ராம்நாடு மறைமாவட்டத்தால் கையகப்படுத்தப்பட்டது. ஆரம்ப காலத்தில், மதுரை மக்களுக்கு கல்வி அளித்து மக்களுக்கு சேவை செய்தது, பின்னர் அது பெண் கல்வியில் கவனம் செலுத்தியது. மக்களுக்கு சேவை செய்ய சாரா ஹூக்கர் கேப்ரோன் அவர்களால் தொடங்கப்பட்டு 182 ஆண்டுகள் ஆகின்றன. இப்பள்ளி தற்போது புகழ்பெற்ற நிருபர், மதுரையில் உள்ள ஏ.சி மேல்நிலைப் பள்ளி ஓய்வு பெற்ற தலைமை ஆசிரியர் திரு. மார்த்தாண்டன் தாமஸ்,மற்றும் தலைமை ஆசிரியை திருமதி சத்தியவதி கலா ராணி, எம்.எஸ்சி., எம்.பில்., எம். எட்.அவர்களின் வழிகாட்டுதலின் கீழ் சிறப்பாக செயல்பட்டு வருகிறது
படிமம்:New_Heaven_Hall.jpg
படிமம்:Capron_hall.jpg
படிமம்:Old_gates.jpg
படிமம்:Chapel_of_the_transfiguration,_capron_hall.jpg


## குறிப்புகள்

பகுப்பு:மதுரை மாவட்டத்திலுள்ள பள்ளிகள்
காரகோணம்

**காரகோணம்** என்பது இந்தியாவின் கேரள மாநிலத்தில், உள்ள திருவனந்தபுரம் மாவட்டத்தில் உள்ள பெரும்கடவில பிளாக் பஞ்சாயத்தில் உள்ள குன்னத்துக்கல்லில் உள்ள ஒரு நகரமாகும். இது திருவனந்தபுரத்திலிருந்து 30 கி.மீ. தொலைவில் அமைந்துள்ளது. டாக்டர். சாமர்வெல் நினைவு சி. எஸ். ஐ மருத்துவக் கல்லூரி, காரகோணத்தில் அமைந்துள்ளது.

குன்னத்துக்கல் ஊராட்சி

## குறிப்புகள்

பகுப்பு:கேரள மாநிலத்திலுள்ள ஊர்களும் நகரங்களும்
பிரியா சகோதரிகள்

**பிரியா சகோதரிகள்** (*Priya Sisters*) என்று அழைக்கப்படுபவர்கள் **சண்முகப்ரியா** மற்றும் **அரிப்ரியா** ஆகிய கருநாடக இசைப் பாடகர்கள் ஆவர்.

## இளமை
பிரியா சகோதரிகள் ஆந்திரப் பிரதேசத்தின் கிழக்கு கோதாவரி மாவட்டத்தில் உள்ள அமலாபுரத்தைச் சேர்ந்தவர்கள். இவர்கள் ஆந்திராவின் சித்தூரில் உள்ள சிறு மலர் பள்ளியில் பயின்றனர். இவர்கள் சிறு வயதிலேயே தங்கள் தந்தை வி. வி. சுப்பராமிடம் கருநாடக இசையைக் கற்றுக்கொள்ளத் தொடங்கினர். இவர்களின் இசைத் திறமையை வளர்ப்பதற்காக, இவர்களின் தந்தை சென்னைக்குக் குடிபெயர்ந்தார். பின்னர் இவர்கள் புகழ்பெற்ற இரட்டையர்களான ராதா மற்றும் ஜெயலட்சுமி ஆகியோரின் சீடர்களாக ஆனார்கள். இராதா மற்றும் ஜெயலட்சுமியின் கீழ் ஐந்து ஆண்டுகள் இவர்கள் இசையின் பல நுணுக்கங்களையும் நுட்பங்களையும் கற்றுக்கொண்டனர். இதில் பாடல் மிகவும் தெளிவாக இருக்க வேண்டும் என்ற ஆலோசனை உட்படக் கேட்பவர் முழு கிருத்தியையும் குறிப்பிட முடியும் வகையில் பாடவேண்டும் என்பதைத் தெரிந்துகொண்டனர்.

## தொழில்
பிரியா சகோதரிகளின் திறமையை மேம்படுத்துவது ஒரு பெரிய திட்டமாகவும், கற்றல், தொடர்ச்சியான செயல்முறையாகவும் இருந்தது. எனவே இவர்கள் பேராசிரியர் டி. ஆர். சுப்பிரமணியனிடம் இசை பயிலச் சேர்ந்தனர். இவரிடமிருந்து பல பல்லவிகளையும், கிருத்திகளையும் இசைக்கக் கற்றுக் கொண்டனர்.

1950களில் ராதா ஜெயலட்சுமி, சூலமங்கலம் சகோதரிகள் போன்ற கலைஞர்களுடன் தொடங்கி பின்னர் பம்பாய் சகோதரிகளால் தொடர்ந்து பாடப்பட்ட கருநாடக இசையினைப் பாடும் இரட்டையர்களாக இவர்கள் திகழ்ந்தனர்.

## மேற்கோள்கள்

## வெளி இணைப்புகள்

* அதிகாரப்பூர்வ இணையதளம்
* கலைஞர்களின் விவரங்கள்ஃ ஷண்முகா பிரியா மற்றும் ஹரி பிரியா 

பகுப்பு:கருநாடக இசைப் பாடகர்கள்
பகுப்பு:சகோதர இரட்டையர் (வாய்ப்பாட்டு)
கவியூர் ரேவம்மா

**கவியூர் சி. கே. ரேவம்மா** (*Kaviyoor Revamma*-14 ஏப்ரல் 1930 கவியூரில் - 13 மே 2007 கொல்லத்தில் ) பிறந்த ஒரு பிரபலமான கருநாடக பாடகி ஆவார். எட்டு வயதில் கருநாடக இசை கற்கத் தொடங்கிய ரேவம்மா, 16 வயதில் அருவிபுரத்தில் இசைக்கலைஞராக வாழ்க்கையினைத் தொடங்கினார்.

இளங்கலை மற்றும் முதுகலைப் பட்டப்படிப்புகளில் முதல் இடத்தைப் பெற்ற பிறகு, கேரளப் பல்கலைக்கழகத்தில் இசையில் முனைவர் பட்டம் பெற்றார். கேரள பல்கலைக்கழகத்தில் இசையில் முனைவர் பட்டம் பெற்ற முதல் பெண்மணி ரேவம்மா ஆவார். பின்னர், திருவனந்தபுரத்தில் உள்ள மகளிர் கல்லூரியில் விரிவுரையாளராகப் பணியில் சேர்ந்தார். இங்கு இவர் இசைத் துறையின் தலைவராக ஆனார். திருச்சூர் அரசு கல்லூரியின் முதல்வராகவும் பணியாற்றிய ரேவம்மா, கல்லூரிக் கல்வி துணை இயக்குநராக ஓய்வு பெற்றார்.

ஜீவிதா நௌகா, நவலோகம், நீலக்குயில், சசிதரன், பொங்காதிர், செச்சி உள்ளிட்ட பல படங்களில் ரேவம்மா பாடியுள்ளார். இவரது முதல் படம் சசிதரன். ரேவம்மா, பி. லீலா மற்றும் ஜிக்கி (கிருஷ்ணவேணி) ஆகியோர் கடந்த கால மலையாளப் படங்களின் பாடும் மூவரும் என்று அறியப்பட்டனர். 1950களில் ஜீவிதா நௌகா, நவலோகம், நீலக்குயில், சசிதரன், பொங்காதிர் மற்றும் செச்சி போன்ற இசை வெற்றிப் படங்கள் உட்படச் சுமார் 20 மலையாளப் படங்களில்  ரேவம்மா பாடியுள்ளார். ஏ. எம். ராஜாவுடனான இவரது ஜோடிப் பாடல், அவான் மாறண் திரைப்படத்தில் நீ என் சந்திரனே, நான் நின் சந்திரிகா மற்றும் அன்புதன் பொன்னம்பல்தில் போன்ற பழைய பாடல்கள் கேட்பவர்களைக் கொள்ளைக் கொள்ளும். ரேவம்மா பின்னர் இசையில் கற்பித்தல் மற்றும் ஆராய்ச்சியில் கவனம் செலுத்தினார்.

திருவனந்தபுரம் இசைக் கல்லூரியிலிருந்து கணபுசனம் பெற்ற இவர், கேரளா, கோழிக்கோடு மற்றும் எம். ஜி. பல்கலைக்கழகங்களின் ஆய்வுக் குழுவில் உறுப்பினராகவும் பணியாற்றினார். மாநிலத்தின் பல்வேறு கல்லூரிகளில் கற்பித்துள்ளார். இவர் யு. சி. எல். ஏ. வில் இன-இசைவியலில் தனது முதுகலை படிப்பை முழு உதவித்தொகையுடன் முடித்தார். ரேவம்மா அமெரிக்காவில் உள்ள பல்வேறு பல்கலைக்கழகங்களில் வருகை பேராசிரியராகவும் பணியாற்றினார். 1975ஆம் ஆண்டில் கேரள சங்கீத நாடக அகாதமி விருதைப் பெற்றார்.

## மேற்கோள்கள்

*  

பகுப்பு:மலையாளத் திரைப்படப் பின்னணிப் பாடகர்கள்
பகுப்பு:கருநாடக இசைப் பாடகர்கள்
பகுப்பு:2007 இறப்புகள்
பகுப்பு:1930 பிறப்புகள்
பகுப்பு:கேரள சங்கீத நாடக அகாதமி விருது பெற்றவர்கள்
பேன்யா கௌடா

**பேன்யா கௌடா** (*Bagna càuda*,  'hot dip', 'hot gravy')  என்ற பூண்டு வகை உணவு, பிரான்சு நாட்டைச் சார்ந்தது ஆகும். இந்த சூடான உணவு வகை பூண்டு, ஒரு குறிப்பிட்ட மீன் (anchovies) ஆகியவற்றைச் சேர்த்துத் தயாரிக்கப்படுகிறது. இது பிரான்சு நாட்டிலுள்ள புரோவென்சு (Provence) பகுதியின் தனித்துவ உணவாகும். இருப்பினும், பதினாறாம் நூற்றாண்டு முதல் வடமேற்கு இத்தாலி நாட்டிலுள்ள பிய்துமந்து (Piedmont) இடத்திலிருந்து, இவ்வுணவு புகழ் பெற்று திகழ்கிறது. சில நேரங்களில் பச்சை அல்லது வேகவைத்த காய்கறிகளுடன்,  இதனை உண்பர். முற்காலங்களில், இதனை வாதுமை எண்ணெய் அல்லது hazelnut எண்ணெய் கலந்து உண்டனர்.

## மேற்கோள்கள்

பகுப்பு:இத்தாலிய உணவுகள்
பகுப்பு:பூண்டு உணவுகள்
இரோட்ரிக்சு

*'இரோட்ரிக்சு* '(ஆங்கிலம்: *Rodrigues*.  ; Creole: ) என்பது இந்தியப் பெருங்கடலில் உள்ள தீவுகளில் ஒன்றாகும். இத்தீவு மொரிசியசு தீவிற்க்கு கிழக்கே  தொலைவில் அமைந்துள்ளது. இதன் பரப்பளவு  ஆகும். இது மொரிசியசு தீவின் தன்னாட்சிப் பகுதியாகும். இத்தீவின் வருமானம், மொரிசியசு தீவினைச் சார்ந்துள்ளது. முதன்மை பொருளாதார வளர்ச்சி என்பது சுற்றுலா, மீன் பிடித்தல்,  வெங்காயம், வெள்ளைப்பூண்டு, மிளகாய், கால்நடை பராமரிப்பு ஆகிய வேளாண் பணிகளைச் சார்ந்துள்ளது. இத்தீவின் அகணிய உயிரிகளாக பறவைகள், வௌவால், ஆமை, சில தாவரங்கள் (*Zanthoxylum paniculatum*, *Polyscias rodriguesiana*, *Badula balfouriana*, and *Gouania leguatii*.) உள்ளன. இவைகளை இத்தீவீல் மட்டுமே காண இயலும்.

## குறிப்புகள்

## மேற்கோள்கள்

பகுப்பு:தீவுகள்
அண்ணன் காட்டிய வழி

***அண்ணன் காட்டிய வழி*** (*Annan Kaatiya Vazhi*) என்பது 1991 இல் வெளிவந்த தமிழ் மொழி நாடகத் திரைப்படமாகும். இத்திரைப்படத்தினை கே. எஸ். மதனன் இயக்கியிருந்தார்.

இத்திரைப்படத்தில் ராமராஜன், ரூபினி, டெல்லி கணேஷ், செந்தில் ஆகியோர் முக்கியக் கதாபாத்திரங்களில் நடித்திருந்தனர். இத்திரைப்படம் 15 மார்ச்சு 1991 இல் வெளிவந்தது. இத்திரைப்படம் தோல்விப் படமாக வசூல் ரீதியாக கருதப்படுகிறது.

## நடிகர்கள்

## மேற்கோள்கள்

## வெளி இணைப்புகள்
* 

பகுப்பு:1991 தமிழ்த் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:வி. கே. ராமசாமி நடித்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
முக்தி பிரசாத் கோகோய்

**முக்தி பிரசாத் கோகோய்** (*Mukti Prasad Gogoi*) இந்தியாவைச் சேர்ந்த ஒரு மருத்துவரும் எழுத்தாளருமாவார். 1931 ஆம் ஆண்டு நவம்பர் மாதம் 4 ஆம் தேதியன்று இவர் பிறந்தார். 1984 ஆம் ஆண்டில் இந்திய அரசு இவருக்கு பத்மசிறீ விருது வழங்கிச் சிறப்பித்தது. பான்-போச்சன் என்ற  அசாமிய சமையல் நூல்  இவருடைய முக்கிய நூல்களில் ஒன்றாகும்.

## ஆரம்பகால வாழ்க்கை.
முக்தி பிரசாத் கோகோய் அசாமின் கரீம்கஞ்ச் மாவட்டத்தில் உள்ள இராதாபரியில் பிறந்தார்.  தந்தை திரைலோக்யா நாத் கோகோய் ராணுவத்தில் பணியாற்றி வந்தார்.  தாயார் இயூதாரா கோகோய் ஓர் இல்லத்தரசி ஆவார்.  தனது ஆரம்பக் கல்வியை மாறன் தொடக்கப்பள்ளியில் முடித்து, திப்ருகர் அரசு மேல்நிலைப் பள்ளியில் தனது உயர்நிலைப் பள்ளி தேர்வில் தேர்ச்சி பெற்றார். பின்னர் கொல்கத்தாவின் ரிப்பன் கல்லூரியில் உயர்கல்வியை முடித்த பின்னர் திப்ருகரின் அசாம் மருத்துவக் கல்லூரியில் மருத்துவம் பயின்றார். 1956 ஆம் ஆண்டில், கல்கத்தா பல்கலைக்கழகத்தின் ஆர். கி. கர் மருத்துவக் கல்லூரியில் மருத்துவப் பட்டம் பெற்றார். 1959  ஆம் ஆண்டில் மகப்பேறியல் மற்றும் மகளிர் மருத்துவத்தில் பட்டையம் பெற்றார்.

## தொழில் வாழ்க்கை
கோகோய் 1962 ஆம் ஆண்டு நவம்பர் மாதம்  5 ஆம் தேதியன்று குவகாத்தி மருத்துவக் கல்லூரியில் மகப்பேறியல் மற்றும் மகளிர் மருத்துவத் துறையில் உதவி பேராசிரியராக சேர்ந்தார். 1973 ஆம் ஆண்டில் துறையின் தலைவராகப் பொறுப்பேற்ற இவர், 1988 ஆம் ஆண்டில்  ஓய்வு பெறும் வரை இந்தப் பதவியில் இருந்தார். குவகாத்தி  மருத்துவக் கல்லூரியின் பல தொழில்நுட்ப மேம்பாடுகளைச் செய்த பெருமை இவருக்கு உண்டு.  மகப்பேறியல் மற்றும் மகளிர் மருத்துவ இராயல் அகாடமி மற்றும் இந்திய தேசிய மருத்துவ அறிவியல் அகாடமியின் தேர்ந்தெடுக்கப்பட்ட உறுப்பினராகவும் முக்தி பிரசாத் கோகோய் இருந்தார்.

## மேற்கோள்கள்

பகுப்பு:1931 பிறப்புகள்
பகுப்பு:2021 இறப்புகள்
பகுப்பு:பத்மசிறீ விருது பெற்ற மருத்துவத்துறையினர்
பகுப்பு:அசாமிய நபர்கள்
மணிமல

**மணிமல** ( *Manimala* ) என்பது இந்திய மாநிலமான கேரளாவில் உள்ள கோட்டயம் மாவட்டத்திலுள்ள ஒரு சிறிய நகரம் அல்லது ஒரு கிராமமாகும். இது அருகிலுள்ள நகரமான கஞ்சிரப்பள்ளியிலிருந்து சுமார் 12 கிலோமீட்டர் (7.5 மைல்) தொலைவில் அமைந்துள்ளது. நாட்டுப்புறக் கதைகளை ஊக்குவிக்கும் வகையில் இந்திய அரசால்2011ஆம் ஆண்டு முதல் நாட்டுப்புற கிராமமாக அறிவிக்கப்பட்டது.

## நிலவியல்
90 கிலோமீட்டர் (56 மைல்) நீளமுள்ள மணிமல ஆறு இங்கு பாய்கிறது.குரங்கன்மலை, வருகுன்னு மற்றும் பூவத்தோளிமலை போன்ற மலைகள் மிக முக்கியமான மலைகள் இங்கு அமைந்துள்ளது. பத்தனம்திட்டா மாவட்டத்திலிருந்து பொந்தன்புழா வனப்பகுதி கிராமத்தை இக்கிராமம் பிரிக்கிறது.

## காலநிலை
மணிமல, ஜூன், ஜூலை, ஆகஸ்ட் மற்றும் அக்டோபர் மாதங்களில் போதுமான மழைப்பொழிவுடன் வெப்பமண்டல காலநிலையைக் கொண்டுள்ளது. இங்கு ஆண்டு சராசரி மழைப்பொழிவு 2820 மிமீ ஆகும். மார்ச் மற்றும் ஏப்ரல் மாதங்களில் ஈரப்பதம் அதிகரிக்கும். சராசரி ஆண்டு வெப்பநிலை 31.14°C. ஆண்டின் இறுதியில் வெப்பநிலை குறைகிறது. 

இந்த ஊரில் கிறிஸ்தவர்கள், இந்துக்கள் மற்றும் முஸ்லிம்கள் போன்ற பல்வேறு மத சமூகங்களை உள்ளடக்கி, இணக்கமாகவும் அமைதியாகவும் வாழ்கின்றனர்.

## மக்கள்தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின்படி, மணிமலையின் மக்கள் தொகை 21053 என்ற எண்னிக்கையில் இருக்கிறது. இதில் 10213 ஆண்களும் மற்றும் 10840 பெண்களும் என இருக்கின்றனர்.  பெரும்பான்மையானவர்கள் இயற்கை மீள்மத் தோட்ட உரிமையாளர்களாக உள்ளனர். அவர்களின் முக்கிய வருமானம் இந்தத் தோட்டங்களிலிருந்து வருகிறது. 

## மேற்கோள்கள்

பகுப்பு:Coordinates on Wikidata
பகுப்பு:கேரள மாநிலத்திலுள்ள ஊர்களும் நகரங்களும்
மணிமாலா சித்ரகர்

**மணிமாலா சித்ரகர்** ( Manimala Chitrakar ) என்பவர் மேற்கு வங்கத்தைச் சேர்ந்த ஒரு பதுவா கைவினைக் கலைஞர்.

## சுயசரிதை
மணிமாலா மேற்கு வங்காளத்தைச் சேர்ந்த சித்ரகர் சமூகத்தைச் சேர்ந்தவர். இவர் நயா கிராமத்தில் புகழ்பெற்ற பதுவா கலைஞரான துக்குஷ்யம் சித்ரக்கரின் குடும்பத்தில் பிறந்தார். சிறுவயதில் தனது தாத்தா கிராமங்களில் புரவலர்களையும் வாடிக்கையாளர்களையும் தேடிச் செல்லும்போது இவரும் அவருடன் செல்வார். அதனால் சிறுவயதிலிருந்தே கலை வடிவத்தைக் கற்றுக்கொண்டு  வெளிப்படுத்தினார்.

2005 இல் ஒரு நேர்காணலில், கலை வடிவம் தனது வாழ்க்கையில் எவ்வாறு குறிப்பிடத்தக்க தாக்கத்தை ஏற்படுத்தியது என்பதை மணிமாலா விரிவாகக் கூறினார்:"இந்த கைவினைக் கலையை நான் கற்றுக் கொள்ளாமல் இருந்திருந்தால், நான் அமெரிக்காவிற்குச் சென்றிருக்க முடியாது. நயா இளைஞர்கள் அனைவருக்கும் பயணம் செய்து வாழ்வாதாரத்தை சம்பாதிக்க விரும்பினால், இந்தக் கலையைக் கற்றுக் கொள்ள வேண்டும் என்று கேட்டுக்கொள்கிறேன். எனது திறமைகள் என்னை உலகத்தின் பரந்த உணர்வை வளர்த்துக் கொள்ள அனுமதித்தன - என் வாழ்க்கை நயாவின் எல்லைக்குள் கட்டுப்படுத்தப்படவில்லை."ஆறு குழந்தைகளின் தாயான மணிமாலா, தனது பூர்வீக கிராமத்தில் தொடர்ந்து வசித்து வருகிறார்.

## பாணி
மணிமாலாவின் முந்தைய படைப்புகள் முதன்மையாக புராணக் கருப்பொருள்களைக் கையாண்டன. ஆனால் கருப்பொருள்களைக் கையாளுவதில் உள்ளார்ந்த கசப்பான தன்மையைக் கொண்டுள்ளன. நரகத்தின் கொடுமையான நடைமுறைகளுக்கு ஆளாகும்போது, நிர்வாணத்தின் பல்வேறு நிலைகளில் உள்ள ஆண்களும் பெண்களும், சட்டவிரோதமான பாலுறவுகளுக்கு எதிரான கடவுளின் கோபம், பயமுறுத்தும் பேய்கள் மற்றும் பெரிய சறுக்கும் பாம்புகள் இவரது ஓவியத்தில் ஒடம் பெற்றது.

காலப்போக்கில், இவரது கலைப் படைப்பு மேலும் வண்ணங்கள், உருவக மாறுபாடுகள் மற்றும் கருப்பொருள்களை உள்ளடக்கியதாக விரிவடைந்தது. உலகின் சமூகப் பிரச்சினைகளை அழுத்துவது முதல் அவரது சமூகக் கட்டமைப்பை ஒன்றாக வைத்திருக்கும் நம்பிக்கை அமைப்புகள் வரை - இவர் ஒரு தசாப்தத்திற்கும் மேலாக நீடித்த ஒரு வாழ்க்கையில் பல்வேறு வகையான விஷயங்களை ஓவியங்களில் கொண்டு வந்தார்.

## மேற்கோள்கள்

பகுப்பு:இந்தியப் பெண் ஓவியர்கள்
பகுப்பு:வாழும் மக்கள்
பகுப்பு:1970 பிறப்புகள்
கதிரிப்பாய்

**கதிரிப்பாய்** என்பது இலங்கையில் வட மாகாணத்தின் யாழ்ப்பாண மாவட்டத்தில் அமைந்துள்ள ஒரு கிராமம் ஆகும். இது கோப்பாய் பிரதேச செயலாளர் பிரிவில் அமைந்துள்ளது. இது கோப்பாயிற்கு வடகிழக்கே சுமார் 12 கிலோமீட்டர் தூரத்தில் அமைந்துள்ளது.

## மேற்கோள்கள்


## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
மணிமாலா தேவி

**மணிமாலா தேவி** ( *Manimala Devi* ) (19 ஜூன் 1931-16 ஜூன் 2016) ஒடியத் திரைப்பட நடிகை ஆவார். பிலிபாசி கிராமத்தில் பிறந்த மணிமாலா தேவி, தனது ஒன்பது வயதில் திரையுலகில் நுழைந்தார். இவர் பள்ளிக்குச் சென்றதில்லை. 1945 ஆம் ஆண்டில் கட்டகின் அன்னபூர்ணா திரையரங்கில் நடிக்கத் தொடங்கினார்.

இவர் சாமுவேல் சாஹூவுடன் இவர் இணைந்து நடித்த முதல் படமான *ஸ்ரீ லோகநாத்*  தேசிய விருதுகளைப் பெற்றன.

## விருதுகள்

* கவிசாம்ராட் உபேந்திரா பஞ்சா விருது : 2008  
* ஜெயதேவ் விருது: 2000 
* குரு கேளுச்சரண மகோபாத்திரா விருது: 1999  
* ஒடியா சங்கீத நாடக அகாதமி விருது : 1987 (வாழ்நாள் சாதனை விருது)) 

## மேற்கோள்கள்

## வெளி இணைப்புகள்
* 

பகுப்பு:2016 இறப்புகள்
பகுப்பு:1931 பிறப்புகள்
பகுப்பு:இந்திய நடிகைகள்
மாலதி கிருஷ்ணமூர்த்தி ஹோலா

**மாலதி கிருஷ்ணமூர்த்தி ஹோலா** (*Malathi Krishnamurthy Holla*) இந்தியாவைச் சேர்ந்த  இணை ஒலிம்பிக் விளையாட்டு தடகள வீராங்கனையாவார். இவரது சாதனைகளுக்காக அருச்சுனா விருது மற்றும் பத்மசிறீ விருது வழங்கப்பட்டது. மாலதி 397 தங்கப் பதக்கங்கள், 27 வெள்ளிப் பதக்கங்கள் மற்றும் 5 வெண்கலப் பதக்கங்களை வென்றுள்ளார்.

## சொந்த வாழ்க்கை
இவர் இந்தியாவின் கருநாடகாவின் கோட்டா எனும் ஊரில் ஜூலை 6,1958 அன்று பிறந்தார். இவரின் தந்தை கிருஷ்ணமூர்த்தி ஹோலா ஒரு சிறிய உணவு விடுதியை நடத்தி வந்தார். இவரின் தாயார் பத்மாவதி நான்கு குழந்தைகளையும் கவனித்துக் கொண்டார். மாலதிக்கு ஒரு வயதாக இருக்கும்போது இளம்பிள்ளை வாதத்தால் பாதிக்கப்பட்டார். இரண்டு ஆண்டுகளுக்கும் மேலாக மின்சார அதிர்ச்சி சிகிச்சை அளிக்கப்பட்டு தனது உடல் வலிமையை மேம்படுத்திக்கொண்டார்.

## விளையாட்டு
தென் கொரியா, பார்செலோனா, ஏதென்ஸ் மற்றும் பெய்சிங்கில் நடைபெற்ற இணை ஒலிம்பிக் விளையாட்டுப் போட்டிகளிலும், பெய்சிங், பேங்காக், தென் கொரியா மற்றும் கோலாலம்பூரில் நடைபெற்ற ஆசிய விளையாட்டுப் போட்டிகளிலும், டென்மார்க் மற்றும் ஆத்திரேலியாவில் நடைபெற்ற உலக வாகையாளர் போட்டிகளிலும், ஆத்திரேலியாவில் நடந்த பொதுநலவாய விளையாட்டுப் போட்டிகளிலும் மற்றும் பெல்ஜியம், கோலாலம்பூர் மற்றும் இங்கிலாந்தில் நடந்த வாகையாளர் போட்டிகளில் இவர் இந்தியாவைப் பிரதிநிதித்துவப்படுத்தினார்.

மாலா சிண்டிகேட் வங்கி யில் மேலாளராக பணிபுரிகிறார். தனது நண்பர்களுடன் இணைந்து உருவாக்கப்பட்ட ஒரு தொண்டு அறக்கட்டளை மாத்ரு அறக்கட்டளையில் பல்வேறு குறைபாடுகள் உள்ள 54 குழந்தைகளுக்கு அடைக்கலம் அளிக்கிறார். முக்கியமாக கிராமப்புறங்களில் பெற்றோர்கள் தங்கள் குழந்தையை பள்ளிக்கு அனுப்பவோ அல்லது மருத்துவ சிகிச்சையை வழங்கவோ முடியாமல் இருக்கும் இளம்பிள்ளைவாதத்தால் பாதிக்கப்பட்டவர்கள் மீது கவனம் செலுத்துகிறார்.

## சுயசரிதை
மாலதி முதல் அங்கீகரிக்கப்பட்ட சுயசரிதையான *எ டிஃபரண்ட் ஸ்பிரிட்* என்பதை ஜூலை 8,2009 அன்று வெளியிட்டார்.

இந்த சுயசைதையில் “நான் இளமையாக இருந்தபோது, விழுந்த மாம்பழங்களை எடுக்க கொல்லைப்புறத்திற்கு ஓடி வந்த என் நண்பர்களில் முதன்மையானவராக இருக்க விரும்பினேன். நான் ஒரு பறவையைப் போல அச்சமின்றி ஒரு இடத்திலிருந்து இன்னொரு இடத்திற்கு பறக்க விரும்பினேன். ஆனால் நான் வளர்ந்தவுடன், ஓடுவதற்கு கால்கள் மற்றும் பறக்க இறக்கைகள் தேவை என்பதை உணர்ந்தேன். நான் காயப்பட்டேன். ஆனால் நான் கைவிடவில்லை. எனக்கு தெரியும், ஒரு நாள், நான் ஓடுவேன்”... என்று மாலதி கூறுகிறார்.
## விருதுகள்
இணை ஒலிம்பிக் விளையாட்டுகளில் இவரது சாதனைகளுக்காக அருச்சுனா விருது மற்றும் பத்மசிறீ விருது வழங்கப்பட்டது. மாலதி 397 தங்கப் பதக்கங்கள், 27 வெள்ளிப் பதக்கங்கள் மற்றும் 5 வெண்கலப் பதக்கங்களை வென்றுள்ளார்
## மேற்கோள்கள்

*https://web.archive.org/web/20030505195602/http://hinduonnet.com/thehindu/mp/2003/03/06/stories/2003030600900400.htm

பகுப்பு:1958 பிறப்புகள்
பகுப்பு:பத்மசிறீ விருது பெற்ற விளையாட்டுத்துறையினர்
பகுப்பு:இந்தியப் பெண் தடகள வீரர்கள்
பகுப்பு:அருச்சுனா விருது பெற்றவர்கள்
பகுப்பு:வாழும் மக்கள்
பகவந்தி நவானி

**பகவந்தி நவானி** (*Bhagwanti Navani*) (1 பிப்ரவரி 1940-22 அக்டோபர் 1986) என்பவர் ஒரு இந்தியப் பாடகரும் நடிகையும் ஆவார். இவர் சிந்தி மொழி இசை மற்றும் திரைப்படங்களில் பணியாற்றியதற்காக நன்கு அறியப்படுகிறார். இவர் ஒரு நாட்டுப்புறப் பாடகராகவும் பின்னணிப் பாடகராகவும் இருந்தார். இவரது மெல்லிசை, இனிமையான குரல் காரணமாக, இவர் "சிந்தி கோயல்" (சிந்தி குயில்) என்று பிரபலமாக அறியப்பட்டார். "லாடா" என்று அழைக்கப்படும் இவரது திருமணப் பாடல்கள் இந்தியாவிலும் பாக்கித்தானிலும் பிரபலமாக உள்ளன. சிந்துவா ஜே கினாரே படத்தில் கதாநாயகியாக நடித்த இவர், எட்டு திரைப்படங்களில் பின்னணிப் பாடகராக நடித்தார்.

## வாழ்க்கை வரலாறு
பகவந்தி 1 பிப்ரவரி 1940 அன்று பிரித்தானிய இந்தியாவின் சிந்து மாகாணத்தின் கராச்சியில் (இப்போது பாக்கித்தானில் உள்ளது) பிறந்தார்.  பெற்றோர் சிந்துவின் வரலாற்று சிறப்புமிக்க நகரமான நாசர்பூரைச் சேர்ந்தவர்கள்.  இவரது தந்தையின் பெயர் ஜசு மால் நவானி, தாயின் பெயர் விஷ்னி பாய் ஆகும். இவருக்கு மூன்று சகோதரர்களும் இரண்டு சகோதரிகளும்  இருந்தனர். பாக்கித்தான் உருவாக்கப்பட்டபோது இவருக்கு ஏழு வயது மட்டுமே ஆகியிருந்ததால், இவர் தனது பெற்றோருடன் இந்தியாவின் பம்பாய்க்கு (இப்போதைய மும்பை) குடிபெயர வேண்டியிருந்தது. இடம்பெயர்ந்த நேரத்தில், இவர் கராச்சியில் உள்ள இந்திய பெண்கள் தொடக்கப்பள்ளியில் படித்து வந்தார். மும்பையில், கமலா பெண்கள் உயர்நிலைப் பள்ளியிலும், பின்னர் சிந்திகளுக்கான உயர்நிலைப் பள்ளியிலும் படித்தார். 1957 ஆம் ஆண்டில் பத்தாம் வகுப்புத் தேர்வில் தேர்ச்சி பெற்றார்.

அருண் சங்கீத் வித்யாலாவின் தேவ்கர் இசைப் பள்ளியில் முறையான இசைக் கல்வியைப் பெற்றார். இவர் *பீப்பிள் தியேட்டர் அசோசியேஷனில்* சேர்ந்த பிறகு, அங்கு கனு கோஷ் மற்றும் கனு ரே ஆகியோரின் வழிகாட்டுதலின் கீழ் இவரது இசைத் திறமை செழித்தது. பஜனை, கலாம், தோஹிராக்கள், ஓரான்ஸ், லாரிஸ், லாடாஸ், சாகியூன் மற்றும் சஹ்ராஸ் போன்ற சிந்தி நாட்டுப்புற இசையின் வல்லுநராக இவர் அங்கீகரிக்கப்பட்டார். மகேந்திர கபூர், சி. எச். ஆத்மா மற்றும் இவரது காலத்தின் பிற பெரும் பின்னணிப் பாடகர்களுடன் இணைந்து இருகுரலிசைப் பாடல்களைப் பாடினார்.

1960கள் மற்றும் 1970களில் சிந்தி திரைப்படங்களில் மிகவும் பிரபலமான பின்னணிப் பாடகர்களில் ஒருவராக இருந்தார். இவரது புகழ்பெற்ற திரைப்படங்களில் *ஜுலேலால்*, *லாட்லி*, *சிந்துவா ஜே கினாரே*,  *ஷால் தியார் நா ஜமான்*, ஹோஜாமலோ, கன்வார் ராம், ஹாலு தா பாஜி ஹலூன் மற்றும் *பர்தேசி ப்ரீத்தம்* ஆகியவை அடங்கும்.

பகவந்தி ஒரு பல்துறை நடிகையும் ஆவார். இவர் சிந்தி மொழி எழுத்தாளர் கோபிந்த் மல்ஹி நிறுவிய கலாகர் மண்டலின் ஒரு பகுதியாக இருந்தார். இந்தியாவிலும் வெளிநாட்டிலும் 3,000 க்கும் மேற்பட்ட மேடை நிகழ்ச்சிகளை வழங்கினார். இவரது மிகவும் பிரபலமான நாடகங்கள் மெஹ்மான், *குஸ்தாகி மாஃப்*, *துஹிஞ்சோ சோ முஹிஞ்சோ* மற்றும் *தேஷ் ஜி லால்கர்* ஆகும். 1968-ஆம் ஆண்டு வெளியான சிந்து திரைப்படமான *சிந்துவா ஜே கினாரே* (சிந்து நதியின் கரையில்) என்ற படத்தில் கதாநாயகியாக நடித்தார்.

## இறப்பு
இவர் 1986 அக்டோபர் 22 அன்று இறந்தார்.  இவரின் நினைவாக, "பகவந்தி நவானி அறக்கட்டளை" அக்டோபர் 3,1987 அன்று உருவாக்கப்பட்டது.

## மேற்கோள்கள்

பகுப்பு:இந்தியப் பாடகிகள்
பகுப்பு:1986 இறப்புகள்
பகுப்பு:1940 பிறப்புகள்
சித்திரகாரன் முரளி

**சித்திரகாரன் முரளி** ( *Chithrakaran Murali* ) அல்லது **முரளி. டி** எனவும் அறியப்படும் இவர் இந்திய மாநிலமான கேரளாவின் கண்ணூர் நகரத்தைச் சேர்ந்த ஓர் ஓவியராராவார். இவரது ஓவியங்கள் தெளிவற்ற, மறைக்கப்பட்ட, வரலாற்று உண்மைகளை வெளிச்சத்திற்குக் கொண்டுவருவதற்கான ஒரு அரசியல் வெளிப்பாடு ஆகும். முக்கிய வரலாற்று பாரம்பரியத்தில் புறக்கணிக்கப்பட்ட மறுமலர்ச்சி இயக்கங்களின் சாரத்தை முரளி தனது ஓவியங்களில் படம்பிடித்துள்ளார். மேலும்
இவரது படைப்புகளில் ஒன்று கற்பனையான நாட்டுப்புறக் கதையான நங்கேலியை அடிப்படையாகக் கொண்டது. முரளியின் பணியை பிபிசி உள்ளிட்ட செய்தி ஊடகங்கள் அங்கீகரித்துள்ளன.

இவர் திருவனந்தபுரம் நுண்கலை கல்லூரியில் ஓவியத்தில் இளங்கலை பட்டம் பெற்றார். கேரளா முழுவதும் மறுமலர்ச்சி விழுமியங்களை அடிப்படையாகக் கொண்ட ஓவியங்களின் கண்காட்சிகளை நடத்தி வருகிறார். 

## சர்ச்சை பதிவு
ஆத்மகதங்கள்' என்ற வலைப்பதிவில் முரளியின் பதிவில் ஆபாசமான உள்ளடக்கம் இருப்பதாகக் கூறி வழக்குப் பதிவு செய்யப்பட்டுள்ளது. முரளி கண்ணூர் நகரக் காவல் நிலையத்தில் மூன்கூட்டியே பிணை ஆணை கேட்டு மனு தாக்கல் செய்தார். இணையம் மற்றும் திறன்பேசி தொடர்பான குற்றங்களின் விசாரணையைக் கையாளும் மாநில *சைபர் செல்* இந்த புகாரை மேலதிக விசாரணைக்காக காவல்துறைக்கு அனுப்பியுள்ளது. சிலர் வலைப்பதிவில் கருத்துச் சுதந்திரத்தை வெளிப்படையாக ஆதரிக்கின்றனர்.
## இதனையும் காண்க
* கண்ணகி
* தோள் சீலைப் போராட்டம்
## மேற்கோள்கள்

பகுப்பு:வாழும் மக்கள்
பகுப்பு:கேரள மக்கள்
செல்மா ஜார்ஜ்

**செல்மா ஜார்ஜ்** (*Selma George*) ஓர் இந்தியத் திரைப்பட பாடகி ஆவார். இவர் 1970-களில் மலையாளத் திரைப்படத்துறையில் பாடல்களைப் பாடியுள்ளார். இவர் 40 படங்களில் பாடியுள்ளார். மேலும் இவரது மிகவும் பிரபலமான பாடல் 1979ஆம் ஆண்டைய *உள்கடல்* திரைப்படத்தின் "சரதிந்து மலர்தீபா" ஆகும். இவர் பிரபல பாடகரான பாப்புக்குட்டி பாகவதரின் மகள். இவர் கேரள சங்கீத நாடக அகாதமியின் விருதினை மெல்லிசை பிரிவில் 2011ஆம் ஆண்டு பெற்றார்.

## தனிப்பட்ட வாழ்க்கை
எர்ணாகுளத்தில் உள்ள வைப்பின்கராவில் பிரபல பாடகர் பாப்புக்குட்டி பாகவதருக்கும் பேபிக்கும் ஒரே மகளாகப் பிறந்தார், செல்மா. திரிபுனிதராவில் உள்ள ஆர். எல். வி இசை மற்றும் நுண்கலை கல்லூரியில் கருநாடக இசையில் தனது படிப்பை முடித்தார். இவரது சகோதரர் மோகன் ஜோசு மலையாளத் திரைப்படங்களில் நடிகராக உள்ளார். மலையாளத் திரைப்பட இயக்குநர் கே. ஜி. ஜார்ஜை 1977ஆம் ஆண்டு பிப்ரவரி 7ஆம் தேதி சென்னையில் உள்ள புனித மத்தியாசு தேவாலயத்தில் திருமணம் செய்து கொண்டார். இவர்களுக்கு நடிகர் அருண் என்ற மகனும், தாரா என்ற மகளும் உள்ளனர்.

## திரைப்படவியல்

* ஜகதீசுவரி ஜயஜகதீசுவரி ...	தேவி கன்யாகுமாரி 1974
* ஜகதீசுவரி ஜயஜகதீசுவரி [ஊ] ...	தேவி கன்யாகுமாரி
* பட்டுடயாடா ...	வைணவம் 1974
* மலையாட்டூர் மலையும்கேரி ...	தாமசுலீகா	1975
* மானம் மயிலம் ...	அக்னிபுஷ்பம் 1976
* சிங்கக்குளிர்காத்தே ...	அக்னிபுஷ்பம் 1976
* பிராணாயாமமலர்க்காவிலை ...	மல்லனும் மாதேவனும் 1976
* எதேது பொன்மலையிலே ...	ஓழுக்கினெதிர் 1976
* பரவாயிடுக்கில் மன்னுண்டோ ...	துளவர்ஷம் 1976
* மடத்தக்கிளி ...	துளவர்ஷம் 1976
* அச்சன் நலியோரப்பூப்பன் ...	ஆயிரம் ஜன்மங்கள் 1976
* கங்கே பிரியா ...	கமலோலா 1977
* ஓரோ பூவும் விரியும் புலரி பொன் ...	வியாமோஹம் 1978
* முன்னபூமியிலே நாவுக்கல் ...	இனியவளே உரங்காட்டே 1978
* மாரத்தோரு ...	ஓணப்புதவா 1978
* தேவி பகவதி ...	மன்னு 1978
* பாடியதோன்னும் பாடல்ல ...	துளக்கோ ஒரு வாத்தில் 1978
* பூஜா மதுவினு ...	சௌந்தர்யம் 1978
* சீமை கடிஞ்சூல் பிராணாயாமம் ...	உல்கடல் 1979
* சரதிந்து மலர்தீபா ...	உல்கடல் 1979
* நீலக்குடா சூடி மானம் ...	மேளா 1980
* பரத முனியோரு கலம் வராச்சு ...	யவனிகா 1982
* மச்சானேதேடி ...	யவனிகா 1982
* மூகதாயுத சௌவர்ணம் ...	லெக்காயுதே மாரனம் ஒரு பிளாசுபேக்	1983
* பிரபாமாயி ...	லெக்காயுதே மாரனம் ஒரு பிளாசுபேக் 1983
* என்னேயுணர்த்திய புலர்காலத்திலே [கண்ணில்லாதே நிஜம் பாம்புகால்] ...	லெக்காயுதே மாரனம் ஒரு பிளாசுபேக் 1983
* கண்ணீராட்டிலை முங்கி ...	அட ஆமிண்டே வரியெல்லாம் 1984
* நீலக்குரிஞ்சிக்கல் பூத்து ...	காதலிக்க பின்னில் 1987

## மேற்கோள்கள்

## வெளி இணைப்புகள்

* 
* Selma George at MSI

பகுப்பு:கருநாடக இசைப் பாடகர்கள்
பகுப்பு:வாழும் மக்கள்
பகுப்பு:மலையாளத் திரைப்படப் பின்னணிப் பாடகர்கள்
பகுப்பு:கேரள சங்கீத நாடக அகாதமி விருது பெற்றவர்கள்